Lav et referat af nedenstående tekst:

Tekst:
Jørgen Andersen står egentligt med det ene ben i Enhedslisten, fordi han har fået nok af situationen i SF. Men nu hvor partiet har forladt regeringen, genovervejer han situationen. - Jeg troede, at man ville køre Dong-sagen igennem i finansudvalget, og det måtte så være konsekvensen, for så kunne jeg ikke være i SF længere, siger Jørgen Andersen. Han mener, at SF har været til grin i regeringen, og har ikke kunnet føre SF-politik på en ordentlig måde. - Jeg har selv det sidste halvandet år ment, at SF skulle ud af regeringen, fordi vi havde ikke noget at gøre i den. Så jeg er faktisk glad for at man i dag har truffet beslutning om at forlade regeringen, siger Jørgen Andersen. Også byrådsmedlem fra SF i Jammerbugt Kommune Erik Ingerslev er tilfreds med udfaldet. - Der var simpelthen ikke andet at gøre. Det her er det eneste rigtige for SF, siger Erik Ingerslev.

Referat:
Flere nordjyske SF-politikere er tilfredse med, at SF nu forlader regeringen. Blandt andre tidligere byrådspolitiker i Aalborg Jørgen Andersen er positiv, og vil genoverveje at melde sig ind i Enhedslisten i stedet.